CELEX: 32022R0467
Language: da
Date: 2022-03-23 00:00:00
Title: Kommissionens delegerede forordning (EU) 2022/467 af 23. marts 2022 om ekstraordinær tilpasningsstøtte til producenter i landbrugssektorerne

24.3.2022   
               
               
                  DA
               
               
                  Den Europæiske Unions Tidende
               
               
                  L 96/4
               
            
         KOMMISSIONENS DELEGEREDE FORORDNING (EU) 2022/467
         af 23. marts 2022
         om ekstraordinær tilpasningsstøtte til producenter i landbrugssektorerne
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) nr. 1308/2013 af 17. december 2013 om en fælles markedsordning for landbrugsprodukter og om ophævelse af Rådets forordning (EØF) nr. 922/72, (EØF) nr. 234/79, (EF) nr. 1037/2001 og (EF) nr. 1234/2007 (1), særlig artikel 219, stk. 1, sammenholdt med artikel 228,
         under henvisning til Europa-Parlamentets og Rådets forordning (EU) nr. 1306/2013 af 17. december 2013 om finansiering, forvaltning og overvågning af den fælles landbrugspolitik og om ophævelse af Rådets forordning (EØF) nr. 352/78, (EF) nr. 165/94, (EF) nr. 2799/98, (EF) nr. 814/2000, (EF) nr. 1290/2005 og (EF) nr. 485/2008 (2), særlig artikel 106, stk. 5, og
         ud fra følgende betragtninger:
         
                     (1)
                  
                  
                     Ruslands invasion af Ukraine den 24. februar 2022 påvirker landbrugerne i Unionen.
                  
               
                     (2)
                  
                  
                     Den primære bekymring, når det drejer sig om handelen mellem Ukraine og Unionen, er adgangen til transport. De ukrainske lufthavne var de første til at lide under det russiske angreb, og al kommerciel skibsfart i ukrainske havne er indstillet.
                  
               
                     (3)
                  
                  
                     Krisen vil sandsynligvis få alvorlige konsekvenser for forsyningerne af korn på verdensplan, hvilket vil føre til yderligere prisstigninger, som kommer oven i de allerede kraftigt stigende priser på energi og gødningsstoffer. Dette påvirker landbrugerne i Unionen.
                  
               
                     (4)
                  
                  
                     En anden bekymring er, at strømmen af produkter fra Unionen ikke kan fortsætte ind i Ukraine og potentielt også Rusland og Belarus af logistiske og finansielle grunde, hvilket skaber handelsforstyrrelser i nogle sektorer, som vil vise sig som markedsforstyrrelser på det indre marked. Dette ville hovedsageligt påvirke sektorerne vin og spiritus, forarbejdede fødevarer (herunder forarbejdede frugter og grøntsager), modermælkserstatning og foder til selskabsdyr, for så vidt angår Rusland, frugt og grøntsager, for så vidt angår Belarus, og animalske produkter, for så vidt angår Ukraine.
                  
               
                     (5)
                  
                  
                     Der er derfor en akut fare for markedsforstyrrelser forårsaget af væsentlige omkostningsstigninger og handelsforstyrrelser, hvilket kræver en effektiv indsats.
                  
               
                     (6)
                  
                  
                     De markedsinterventionsforanstaltninger, der er tilgængelige inden for rammerne af forordning (EU) nr. 1308/2013 i form af offentlig intervention, støtte til privat oplagring eller tilbagekøb fra markedet, kan være effektive til at genskabe en vis balance på markedet ved midlertidigt eller permanent at fjerne produkter fra markedet, men de er ikke af en sådan art, at de kan bidrage til at modvirke faren for markedsforstyrrelser forårsaget af omkostningsstigninger. Mens det er nødvendigt, at markedet gradvist tilpasser sig til de nye omstændigheder, er der behov for støtte i sektorer, hvor inputomkostningerne er ved at stige til niveauer, der ikke er bæredygtige, og hvor produkterne ikke kan nå deres normale afsætningsmarked.
                  
               
                     (7)
                  
                  
                     For at reagere effektivt mod faren for markedsforstyrrelser er det væsentligt, at hjælp stilles til rådighed for producenter i de af Unionens landbrugssektorer, som er påvirket af sådanne markedsforstyrrelser. Medlemsstaterne bør vælge en eller flere af de berørte sektorer, eller dele af dem, for at støtte de producenter, der lider mest under markedsforstyrrelserne.
                  
               
                     (8)
                  
                  
                     Derfor bør medlemsstaterne tildeles et finansielt bidrag til at støtte producenter, som er involveret i aktiviteter, der fremmer fødevaresikkerheden eller modvirker markedsforstyrrelser, så de kan gennemføre de nødvendige tilpasninger. Det beløb, der er tilgængeligt for hver medlemsstat, bør fastsættes under hensyntagen til hver medlemsstats respektive vægt i Unionens landbrugssektor på grundlag af de nettolofter for direkte betalinger, der er fastsat i bilag III til Europa-Parlamentets og Rådets forordning (EU) nr. 1307/2013 (3).
                  
               
                     (9)
                  
                  
                     Medlemsstaterne bør udforme foranstaltninger, som bidrager til fødevaresikkerheden eller afhjælper ubalancer på markedet. Landbrugerne bør være berettigede til støtte inden for rammerne af disse foranstaltninger, forudsat at de er involveret i en eller flere af følgende aktiviteter, der forfølger disse mål: cirkulær økonomi, næringsstofforvaltning, effektiv anvendelse af ressourcer samt miljø- og klimavenlige produktionsmetoder.
                  
               
                     (10)
                  
                  
                     Medlemsstaterne bør fordele støtten gennem de mest effektive kanaler på grundlag af objektive og ikkediskriminerende kriterier, hvorved der tages hensyn til omfanget af markedsforstyrrelserne i de forskellige sektorer, samtidig med at det sikres, at landbrugerne er de endelige støttemodtagere, og at markeds- og konkurrenceforvridning undgås.
                  
               
                     (11)
                  
                  
                     Eftersom det beløb, der tildeles hver medlemsstat, kun vil kompensere for en del af det faktiske tab, som producenterne i landbrugssektorerne vil lide, bør medlemsstaterne kunne yde supplerende national støtte til disse producenter på samme betingelser om objektivitet og uden forskelsbehandling og konkurrenceforvridning. Grundet omfanget af den nuværende krise kan denne supplerende nationale støtte undtagelsesvis andrage højst to gange de respektive beløb, der er anført i bilaget til denne forordning.
                  
               
                     (12)
                  
                  
                     For at give medlemsstaterne fleksibilitet til at fordele støtten, alt efter hvad der kræves for at håndtere markedsforstyrrelserne, bør de have lov til at kumulere den med anden støtte, der finansieres af Den Europæiske Garantifond for Landbruget og Den Europæiske Landbrugsfond for Udvikling af Landdistrikterne.
                  
               
                     (13)
                  
                  
                     Den støtte, der ydes inden for rammerne af denne forordning, bør ydes som en foranstaltning til støtte til landbrugsmarkeder, jf. artikel 4, stk. 1, litra a), i forordning (EU) nr. 1306/2013, efter den overførsel af midler fra reserven til kriser i landbrugssektoren, der er omhandlet i artikel 25 i nævnte forordning.
                  
               
                     (14)
                  
                  
                     Eftersom EU-støtten er fastsat i euro, er det for at sikre ensartet og samtidig anvendelse nødvendigt at fastsætte en dato for omregningen af det beløb, der tildeles medlemsstater, som ikke anvender euroen som national valuta. Derfor bør den udløsende begivenhed for vekselkursen fastlægges i overensstemmelse med artikel 106 i forordning (EU) nr. 1306/2013. På grundlag af princippet i stk. 2, litra b), i samme artikel og kriterierne i stk. 5, litra c), i samme artikel bør den udløsende begivenhed være datoen for nærværende forordnings ikrafttræden.
                  
               
                     (15)
                  
                  
                     Af budgetmæssige grunde bør Unionen kun finansiere de udgifter, som medlemsstaterne afholder, hvis de afholdes inden en bestemt skæringsdato.
                  
               
                     (16)
                  
                  
                     For at sikre gennemsigtighed, overvågning og korrekt forvaltning af de beløb, der stilles til medlemsstaternes rådighed, bør medlemsstaterne underrette Kommissionen om de konkrete foranstaltninger, der skal træffes, de kriterier, der er anvendt til at fastsætte dem, begrundelsen for fordelingen af støtten til de forskellige sektorer, de foranstaltninger, der er truffet for at undgå konkurrenceforvridning på de berørte markeder, den tilsigtede virkning af foranstaltningerne og de metoder, der har til formål at kontrollere, at den er opnået.
                  
               
                     (17)
                  
                  
                     Vanskelighederne med at tilgå råmaterialer og de logistiske problemer, der følger af den pludselige indstilling af kommercielle transporter, er øjeblikkelige markedsforstyrrelser, og der er således behov for øjeblikkelig handling for at håndtere situationen på effektiv vis.
                  
               
                     (18)
                  
                  
                     For at sikre, at producenterne modtager støtten hurtigst muligt, bør det gøres muligt for medlemsstaterne at gennemføre denne forordning hurtigst muligt. Denne forordning bør derfor træde i kraft dagen efter offentliggørelsen i Den Europæiske Unions Tidende. Den bør finde anvendelse på betingelse af, at overførslen af 350 000 000 EUR fra reserven til de budgetposter, der finansierer den nødvendige foranstaltning, sker i overensstemmelse med Europa-Parlamentets og Rådets forordning (EU, Euratom) 2018/1046 (4), fra dagen for offentliggørelsen i Den Europæiske Unions Tidende af en meddelelse fra Kommissionen om, at overførslen har fundet sted —
                  
               VEDTAGET DENNE FORORDNING:
         
            Artikel 1
            
               1.   EU-støtte for et samlet beløb på 500 000 000 EUR stilles til rådighed for medlemsstaterne til at yde ekstraordinær tilpasningsstøtte til producenter i de sektorer, der er anført i artikel 1, stk. 2, i forordning (EU) nr. 1308/2013, på de betingelser, der er fastsat i nærværende forordning.
            
            
               2.   Medlemsstaterne anvender de beløb, der stilles til deres rådighed som fastsat i bilaget, til foranstaltninger som omhandlet i stk. 3 i sektorer, der er påvirket af markedsforstyrrelser forårsaget af øgede inputomkostninger eller af handelsrestriktioner. Foranstaltningerne træffes på grundlag af objektive og ikkediskriminerende kriterier, hvorved der tages højde for omfanget af markedsforstyrrelserne i de forskellige sektorer, og under forudsætning af, at de deraf følgende betalinger ikke forårsager konkurrenceforvridning.
            
            
               3.   De foranstaltninger, medlemsstaterne træffer, skal bidrage til fødevaresikkerheden eller afhjælpe ubalancer på markedet og støtte landbrugere, som er involveret i en eller flere af følgende aktiviteter, der forfølger disse mål:
               
                           a)
                        
                        
                           cirkulær økonomi
                        
                     
                           b)
                        
                        
                           næringsstofforvaltning
                        
                     
                           c)
                        
                        
                           effektiv anvendelse af ressourcer
                        
                     
                           d)
                        
                        
                           miljø- og klimavenlige produktionsmetoder.
                        
                     
            
               4.   Medlemsstaterne sikrer, at hvis landbrugerne ikke er de direkte modtagere af EU-støtten, skal de økonomiske fordele ved støtten videregives til dem i fuldt omfang.
            
            
               5.   Der kan kun ydes EU-støtte til medlemsstaternes udgifter i forbindelse med betalinger til de foranstaltninger, der er omhandlet i stk. 3, hvis betalingerne er foretaget senest den 30. september 2022.
            
            
               6.   For så vidt angår de medlemsstater, som ikke anvender euroen som national valuta, er den udløsende begivenhed for vekselkursen, jf. artikel 106 i forordning (EU) nr. 1306/2013, for så vidt angår de beløb, der er fastsat i bilaget, datoen for denne forordnings ikrafttræden.
            
            
               7.   Foranstaltninger i henhold til denne forordning kan kumuleres med anden støtte, der finansieres af Den Europæiske Garantifond for Landbruget og Den Europæiske Landbrugsfond for Udvikling af Landdistrikterne.
            
         
         
            Artikel 2
            Medlemsstaterne kan yde supplerende national støtte til de foranstaltninger, der træffes i henhold til artikel 1, på op til 200 % af de tilsvarende beløb, der er fastsat i bilaget for hver medlemsstat, på grundlag af objektive og ikkediskriminerende kriterier og under forudsætning af, at de deraf følgende betalinger ikke forårsager konkurrenceforvridning.
            Medlemsstaterne betaler den supplerende støtte senest den 30. september 2022.
         
         
            Artikel 3
            Medlemsstaterne giver Kommissionen meddelelse om følgende:
            
                        a)
                     
                     
                        uden ophold og senest den 30. juni 2022:
                        
                                    1)
                                 
                                 
                                    en beskrivelse af de foranstaltninger, der skal træffes
                                 
                              
                                    2)
                                 
                                 
                                    de kriterier, der er anvendt til at fastlægge metoderne for ydelse af støtten, og begrundelsen for fordelingen af støtte til de forskellige sektorer
                                 
                              
                                    3)
                                 
                                 
                                    den tilsigtede virkning af foranstaltningerne med henblik på fødevaresikkerheden og stabilisering af markedet
                                 
                              
                                    4)
                                 
                                 
                                    de tiltag, der er gennemført for at kontrollere, at den tilsigtede virkning er opnået
                                 
                              
                                    5)
                                 
                                 
                                    de tiltag, der er gennemført for at undgå konkurrenceforvridning
                                 
                              
                                    6)
                                 
                                 
                                    omfanget af den supplerende støtte, der er ydet i henhold til artikel 2
                                 
                              
                  
                        b)
                     
                     
                        senest den 15. maj 2023: de samlede udbetalte beløb pr. foranstaltning, hvis relevant, opdelt i EU-støtte og supplerende national støtte, samt antallet og typen af støttemodtagere og vurderingen af foranstaltningens effektivitet.
                     
                  
         
            Artikel 4
            Denne forordning træder i kraft dagen efter offentliggørelsen i Den Europæiske Unions Tidende.
            Denne forordning finder anvendelse på betingelse af, at overførslen af 350 000 000 EUR fra reserven til den budgetpost, der finansierer den ekstraordinære foranstaltning, sker i overensstemmelse med forordning (EU, Euratom) 2018/1046. Den finder anvendelse fra dagen for offentliggørelsen i Den Europæiske Unions Tidende af en meddelelse fra Kommissionen om, at overførslen har fundet sted.
         
         
            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 23. marts 2022.
            
               
                  På Kommissionens vegne
               
               Ursula VON DER LEYEN
               
                  Formand
               
            
         
         
            (1)  EUT L 347 af 20.12.2013, s. 671.
         
            (2)  EUT L 347 af 20.12.2013, s. 549.
         
            (3)  Europa-Parlamentets og Rådets forordning (EU) nr. 1307/2013 af 17. december 2013 om fastsættelse af regler for direkte betalinger til landbrugere under støtteordninger inden for rammerne af den fælles landsbrugspolitik og om ophævelse af Rådets forordning (EF) nr. 637/2008 og Rådets forordning (EF) nr. 73/2009 (EUT L 347 af 20.12.2013, s. 608).
         
            (4)  Europa-Parlamentets og Rådets forordning (EU, Euratom) 2018/1046 af 18. juli 2018 om de finansielle regler vedrørende Unionens almindelige budget, om ændring af forordning (EU) nr. 1296/2013, (EU) nr. 1301/2013, (EU) nr. 1303/2013, (EU) nr. 1304/2013, (EU) nr. 1309/2013, (EU) nr. 1316/2013, (EU) nr. 223/2014, (EU) nr. 283/2014 og afgørelse nr. 541/2014/EU og om ophævelse af forordning (EU, Euratom) nr. 966/2012 (EUT L 193 af 30.7.2018, s. 1).
      
      
         
            BILAG
            
               Beløb til rådighed for medlemsstaterne, jf. artikel 1, stk. 2
            
            
                        Medlemsstat
                     
                     
                        EUR
                     
                  
                        Belgien
                     
                     
                        6 268 410 
                     
                  
                        Bulgarien
                     
                     
                        10 611 143 
                     
                  
                        Tjekkiet
                     
                     
                        11 249 937 
                     
                  
                        Danmark
                     
                     
                        10 389 359 
                     
                  
                        Tyskland
                     
                     
                        60 059 869 
                     
                  
                        Estland
                     
                     
                        2 571 111 
                     
                  
                        Irland
                     
                     
                        15 754 693 
                     
                  
                        Grækenland
                     
                     
                        26 298 105 
                     
                  
                        Spanien
                     
                     
                        64 490 253 
                     
                  
                        Frankrig
                     
                     
                        89 330 157 
                     
                  
                        Kroatien
                     
                     
                        5 354 710 
                     
                  
                        Italien
                     
                     
                        48 116 688 
                     
                  
                        Cypern
                     
                     
                        632 153 
                     
                  
                        Letland
                     
                     
                        4 235 161 
                     
                  
                        Litauen
                     
                     
                        7 682 787 
                     
                  
                        Luxembourg
                     
                     
                        443 570 
                     
                  
                        Ungarn
                     
                     
                        16 939 316 
                     
                  
                        Malta
                     
                     
                        69 059 
                     
                  
                        Nederlandene
                     
                     
                        8 097 139 
                     
                  
                        Østrig
                     
                     
                        8 998 887 
                     
                  
                        Polen
                     
                     
                        44 844 365 
                     
                  
                        Portugal
                     
                     
                        9 105 131 
                     
                  
                        Rumænien
                     
                     
                        25 490 649 
                     
                  
                        Slovenien
                     
                     
                        1 746 390 
                     
                  
                        Slovakiet
                     
                     
                        5 239 169 
                     
                  
                        Finland
                     
                     
                        6 872 674 
                     
                  
                        Sverige
                     
                     
                        9 109 115